L'Agència Catalana de Cooperació al Desenvolupament ha engegat una campanya per sensibilitzar de la necessitat de fer un ús responsable dels aparells electrònics i avançar cap a la legislació en matèria d'extracció de minerals en zones de conflicte, molt particularment a la República Democràtica del Congo.
La situació de violència, inestabilitat i vulneració constant dels drets humans que existeix a la RD del Congo des dels anys 90 és indestriable de l'explotació del coltan (contracció de columbita i tantalita) i d'altres minerals del grup de les "terres rares", essencials per a fabricar els circuits de la majoria d'aparells electrònics moderns.
Es calcula que prop del 80% de les reserves mundials de coltan es troben a la regió africana dels Grans Llacs, i molt especialment al Congo.
Aquesta riquesa ha atret grups armats d'arreu de la regió, cronificant un conflicte de llarga durada que s'ha acarnissat amb la població més feble i desprotegida i ha estès la violència sexual contra les dones i les nenes.
També ha introduït pràctiques com el treball forçat infantil en el cas de la mineria il·legal.
Les Nacions Unides han advertit que "hi ha una relació causal directa entre el negoci dels minerals a l'est del Congo i les atrocitats perpetrades per grups armats contra congolesos civils".
En qüestions d'electrònica podem fer un consum ètic i responsable.
Allargar la vida dels aparells, reciclar-los i informar-nos de quins productes són més sostenibles és a l'abast de tots.
Respecte a la responsabilitat de les companyies fabricants, alguns països han fet avenços importants.
Els Estats Units, per exemple, han aprovat una legislació innovadora que obliga les empreses nord-americanes a detallar anualment la seva cadena de subministrament de minerals i donar garanties de no contribuir al finançament de grups armats.
A la Unió Europea, el Parlament Europeu té previst votar, el desembre de 2015, una iniciativa per regular l'extracció responsable de minerals provinents de zones en conflicte.
A Catalunya es va crear l'any 2009 la plataforma d'Entitats que reclamen la transparència i regulació de l'extracció de minerals per la fabricació de productes d'alta tecnologia.
La Xarxa està integrada per Bretxa, Farmacèutics Mundi, Justícia i Pau, Lliga dels Drets dels Pobles, Solidaritat Castelldefels Kasando, Escola de Cultura de Pau i VSF Justícia Alimentària Global.
La campanya 'Connecta't amb el consum responsable', impulsada per l'ACCD, destaca la importància de donar a conèixer les causes del conflicte al país centre-africà, i assenyalar-ne la relació amb un fet tan quotidià com el consum d'aparells electrònics.
de les reserves mundials de coltan es troben al Congo
fa que dura el conflicte armat a l'est del Congo
de víctimes mortals, 2.5 milions de desplaçats i un nombre incalculable de víctimes de violència sexual, especialment contra dones i nenes
La indústria de la telefonia mòbil mou un bilió d'euros, aproximadament un 2% del PIB mundial
A mitjans del 2014, el govern nord-americà va aprovar una llei pionera obligant les empreses a detallar la seva cadena de subministrament de minerals
El desembre de 2015, el Parlament Europeu votarà una iniciativa similar
És una coalició formada per diverses entitats i persones especialitzades que neix l'any 2009 per tal d'enfortir les estratègies de participació i de col·laboració entre les pròpies entitats catalanes i les congoleses per denunciar, crear opinió i informar sobre el conflicte de la RDC.
És un espai de coordinació, que treballa des d'una vessant multidisciplinària i es construeix en base al diàleg, la reflexió i la incidència social i política, a mig i llarg termini.
Aquestes són les entitats que en formen part:
Suport a les "Maisons d'Ecoute" per les víctimes de violència sexual a Butembo.
Producció del documental "Uchungu na tumaini.
Crònica del Dolor i l'esperança".
Centre Delàs d'estudis per la Pau
El triangle de l'oblit: RD Congo, República Centre-Africana i Sudan del Sud.
De la investigació a la incidència a Catalunya
Número especial de la revista ONGC "Més enllà de l'Ebola.
Justícia i pau Teixint aliances a la RD del Congo i Europa per frenar els minerals del conflicte
Fundació Humanitaria Dr Trueta Diagnòstic precoç del càncer de cèrvix a l'Hospital general regional de Kole, RD Congo
ACNUR Lluita contra la violència sexual i la discriminació socioeconòmica de les dones a la República Democràtica del Congo
La Bretxa Els Conflictes Minerals: una agenda d'investigació, sensibilització i incidència a Catalunya
Farmamundi El gènere com a condicionant en l'accés a la salut i als medicaments al món.
Rodatge d'un documental al Congo.
Darrere el Mobile World Congress: qui parla de la violència contra les dones i els infants a la RD del Congo?